open-index/open-wikipedia-markdown huggingface dataset:
নিকোলাস ওতামেন্দি

**নিকোলাস এর্নান গোনসালো ওতামেন্দি** (; জন্ম: ১২ ফেব্রুয়ারি ১৯৮৮) হলেন আর্জেন্টিনার একজন পেশাদার ফুটবলার। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন।

তিনি তার ক্যারিয়ারের শুরুর দিকে, ভেলেজ সার্সফিল্ড এবং পোর্তোর মতো ক্লাবে খেলেছেন, যেখানে তিনি ৩টি জাতীয় চ্যাম্পিয়নশিপ এবং ২০১১ উয়েফা ইউরোপা লিগসহ সর্বমোট ৮টি প্রধান ট্রফি জয়লাভ করেছেন। ২০১৫ সালে, তিনি প্রিমিয়ার লিগের ক্লাব ম্যানচেস্টার সিটির চুক্তিবদ্ধ হন।

২০০৯ সাল হতে তিনি আর্জেন্টিনা জাতীয় দলের হয়ে খেলেন। তিনি ২০১০ ফিফা বিশ্বকাপ এবং ২টি কোপা আমেরিকায় আর্জেন্টিনাকে নেতৃত্ব দিয়েছেন, যেখানে তারা রানার-আপ হয়েছিল।

## সম্মাননা
### ক্লাব
**ভেলেজ**
*আর্জেন্টিনীয় প্রিমেরা ডিভিশন: ২০০৯ ক্লাউসুরা

**পোর্তো**
* প্রিমেইরা লিগা: ২০১০–১১, ২০১১–১২, ২০১২–১৩
* টাকা দে পর্তুগাল: ২০১০–১১
* সুপারটাকা কান্দিদো দে অলিভেইরা: ২০১১, ২০১২, ২০১৩
* উয়েফা ইউরোপা লিগ: ২০১০–১১
* টাকা দা লিগা: রানার-আপ ২০১২–১৩
* উয়েফা সুপার কাপ: রানার-আপ ২০১১

**ম্যানচেস্টার সিটি**
*ফুটবল লিগ/ইএফএল কাপ: ২০১৫–১৬, ২০১৭–১৮

### আন্তর্জাতিক
**আর্জেন্টিনা**
* ফিফা বিশ্বকাপ: চ্যাম্পিয়ন ২০২২
* কোপা আমেরিকা : চ্যাম্পিয়ন ২০২১,২০২৪
* কোপা আমেরিকা: রানার-আপ ২০১৫, ২০১৬

### ব্যক্তিগত
* দক্ষিণ আমেরিকার বছরের সেরা দল: ২০০৯
* লা লিগা: মৌসুমের সেরা দল ২০১৪–১৫
* কোপা আমেরিকা: টুর্নামেন্টের সেরা দল ২০১৫, ২০১৬

## তথ্যসূত্র

## বহিঃসংযোগ

* ভেলেজ সার্সফিল্ড অফিসিয়াল প্রোফাইল 
* আর্জেন্টিনীয় লিগ পরিসংখ্যান  
* 
*  
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:ফুটবল ক্লাব পোর্তুর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:ক্লাব আতলেতিকো মিনেইরোর খেলোয়াড়
বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:আর্জেন্টিনার অলিম্পিক ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ক্লাব আতলেতিকো ভেলেস সার্সফিল্ডের খেলোয়াড়
বিষয়শ্রেণী:বুয়েনোস আইরেসের ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
পূনম ঢিল্লোঁ

**পূনম ঢিল্লোঁ** (; জন্ম ১৮ এপ্রিল ১৯৬২) ভারতীয় হিন্দি চলচ্চিত্র শিল্পের আশির দশকের একজন অভিনেত্রী ছিলেন। ১৯৭৭ সালে 'মিস ইন্ডিয়া' খেতাবপ্রাপ্ত পুনম ৮০টিরও বেশি চলচ্চিত্রে অভিনয় করেছেন। ১৯৭৯ সালে চলচ্চিত্র *নুরী*র জন্য তিনি স্মরণীয় হয়ে আছেন, বলিউডের কালজয়ী অভিনেতা রাজেশ খান্নার সঙ্গে করা ছয়টি চলচ্চিত্র *রেড রোজ*, *দার্দ*, *নিশান*, *যামানা*, *আওয়াম* (১৯৮০ থেকে  ১৯৮৭ সাল পর্যন্ত) এবং *জয় শিব শঙ্কর* (১৯৯০) উল্লেখযোগ্য; এছাড়াও আছে অন্যান্য অভিনেতাদের সঙ্গে করা *ইয়ে ভাদা রাহা* (১৯৮২, ঋষি কাপুরের সঙ্গে করা), *রোমান্স* (১৯৮৩), *সোনি মাহিওয়াল* (১৯৮৪), *তেরি ম্যাহেরবানিয়া* (১৯৮৫), *[[সমুন্দর]]* এবং *ছাভেরে ওয়ালী গাড়ি* (১৯৮৬, সানি দেওলের সঙ্গে করা), *কার্মা* (১৯৮৬), *নাম* (১৯৮৬), *মালামাল* (১৯৮৮)।

আপাতবাস্তব টেলিভিশন অনুষ্ঠান বিগ বস (২০০৯) তে পূনম অংশ নিয়েছিলেন এবং ২০১৩ সালে হিন্দি চ্যানেল সনি টিভিতে প্রচারিত নাটক *এক নায়ী প্যাহচান*তে পূনম শারদা মোদী নামের মুখ্য চরিত্রে অভিনয় করেন।

## কর্মজীবন
১৯৭৮ সালে পুনম মিস ইয়াং ইন্ডিয়া খেতাব জেতেন মাত্র ১৬ বছর বয়সে। পরিচালক যশ চোপড়া তাকে *[[ত্রিশূল (চলচ্চিত্র)|ত্রিশূল]]* (১৯৭৮) চলচ্চিত্রে অভিনয়ের প্রস্তাব দেন এবং পুনম এই চলচ্চিত্রে শচীন পিলগাওকরের সঙ্গে অভিনয় করেন যিনিও তখন চলচ্চিত্র জগতে প্রায় নতুন নায়কই ছিলেন বলা চলে, চলচ্চিত্রটিতে পুনম আর শচীনকে নিয়ে চিত্রায়িত 'গাপুচি গাপুচি গাম গাম' গানটি খুব জনপ্রিয়তা পেয়েছিলো। চোপড়া পরে পুনমকে *নুরী* (১৯৭৯) তে মুখ্য ভূমিকায় নেন যেটার জন্যে তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার বিষয়শ্রেণীতে মনোনয়ন পেয়েছিলেন।

## তথ্যসূত্র

## বহিঃসংযোগ
*

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:পাঞ্জাবি ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কানপুরের ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
স্বাধীন চলক ও অধীন চলক

স্বাধীন চলক হলো এমন চলক যা অধীন চলকের মান কোনো বিশেষ নিয়মে নির্ধারণ করে। পক্ষান্তরে অধীন চলক স্বাধীন চলকের কারণে সেই নিয়ম দ্বারা নির্ধারিত চলক।↵

একটি পরীক্ষাভিত্তিক গবেষণার প্রাসঙ্গে যেসব চলকের মান অন্য চলকের মানের দ্বারা কোনো বিশেষ নিয়মের সাথে নির্ধারণ করা যায় না এবং/অথবা উল্লেখ্য চলকের মান ইচ্ছাকৃতভাবে নির্ধারণ করা হয় সেগুলোকে স্বাধীন চলক হিসেবে গণ্য করা হয়। গবেষণায় পরীক্ষিত হয় নির্বাচিত স্বাধীন-অধীন চলকদ্বয়ের পরস্পর প্রকরণের প্রকৃতি। 

অনেক ক্ষেত্রেই স্বাধীন চলকের মানের মাধ্যমে অধীন চলকের মান অনবদ্যভাবে নির্ধারণ করে এমন গাণিতিক নিয়ম বা তত্ব আবিস্কার করা যায় না। এরুপ ক্ষেত্রসমূহকে নির্বাচিত স্বাধীন চলকের সাথে  চলকসমূহের সহ-প্রভাব থাকে অধীন চলকটির প্রকরণের উপর।  

## বিশুদ্ধ গণিতে
গণিতে, একটি ফাংশন হলো একটি গাণিতিক বস্তু যা একটি ইনপুট গ্রহণ করে একটি বিশেষ নিয়মে নির্ধারিত আউটপুট প্রদান করে। সরলতম ক্ষেত্রে, প্রাসঙ্গিক ইনপুটটি একটি সংখ্যা বা সংখ্যার সেট, এছাড়াও আউটপুট অন্যান্য গাণিতিক বস্তু ছাড়াও সংখ্যা হতে পারে।  এই প্রাসঙ্গে, যদৃচ্ছভাবে নির্ধারিত ইনপুটসমূহকে চিহ্নিতকারী প্রতীককে **স্বাধীন চলক** ও ফাংশনের নিয়মে নির্ধারিত যেকোনো আউটপুটকে চিহ্নিতকারী প্রতীককে **অধীন চলক** বলা হয়।  ইনপুট ও আউটপুট চিহ্নিত করার জন্য সবচেয়ে প্রচলিত প্রতীক যথাক্রমে  (ইনপুট) ও  (আউটপুট)। একটি ফাংশনকেও সাধারণত  হিসেবে লেখা হয়।  

অনেক প্রসঙ্গেই একাধিক স্বাধীন ও অধীন চলক সম্পৃক্ত হওয়া সম্ভব। উদাহরণস্বরূপ, মাল্টিভেরিয়েবল ক্যালকুলাসে  প্রায়ই  রুপধারী ফাংশনগগুলি উপলব্ধি করা যায়, যেখানে  একটি নির্ভরশীল চলক এবং  এবং  স্বাধীন চলক।  একাধিক আউটপুটধারী ফাংশনগুলিকে প্রায়ই **ভেক্টর মানের ফাংশন** হিসাবে গণ্য করা হয়।

## তথ্যসূত্র

বিষয়শ্রেণী:গাণিতিক পরিভাষা
বিষয়শ্রেণী:নির্ভরণ বিশ্লেষণ
বিষয়শ্রেণী:পরীক্ষা নকশাকরণ
২০১৮ কমনওয়েলথ গেমস

**২০১৮ কমনওয়েলথ গেমস**, আনুষ্ঠানিকভাবে একবিংশ কমনওয়েলথ গেমস নামে পরিচিত এবং সাধারণভাবে পরিচিত **গোল্ড কোস্ট ২০১৮ **নামে। এটি&nbsp;কমনওয়েলথের সদস্যদের জন্য একটি আন্তর্জাতিক বহু-ক্রীড়া ইভেন্ট যেটি  ৪ থেকে ১৫ এপ্রিল ২০১৮ সালে অস্ট্রেলিয়ার, কুইন্সল্যান্ডের, গোল্ড কোস্টে অনুষ্ঠিত হয়েছে। ১১ নভেম্বর ২০১১ সালে &nbsp; বিজয়ী নিলাম ঘোষণা করা হয় সেন্ট কিটসের Basseterre। অস্ট্রেলিয়া পাঁচ বার কমনওয়েলথ গেমস আয়োজন করেছে।

## আয়োজক নির্বাচন
বাম|থাম্ব|সারফার্স পারাডাইসে গণনা ঘড়ি
২২ আগস্ট ২০০৮, প্রিমিয়ার অফ কুইন্সল্যান্ড, আন্না বিল্গ।&nbsp; তিনি ২০১৮ সালে কমনওয়েলথ গেমস, গোল্ড কোস্ট শহরে আয়োজন করার জন্য আনুষ্ঠানিকভাবে নিলাম চালু করেন। ৭ এপ্রিল ২০০৯, কারারা স্টেডিয়ামের জন্য গোল্ড কোস্ট শহর এবং কুইন্সল্যান্ডের মধ্যে একটি জমি বিনিময় চুক্তি সম্বন্ধে এবিসি রিপোর্ট করে।&nbsp; মেয়র রন ক্লার্কের অনুসারে,&nbsp; জমিটি ২০১৮ সালের কমনওয়েলথ গেমসের সম্ভাব্য নিলামের জন্য সাহায্য করবে। জমি বিনিময় হিসাবে ব্যবহৃত সাইটটি একটি অ্যাকুয়াটিক সেন্টার হবে। একই প্রবন্ধে, মেয়র ক্লার্ক অস্ট্রেলিয়ার ২০১৮ ফিফা বিশ্বকাপ চূড়ান্ত নিলামের পরিপ্রেক্ষিতে ২০১৮ কমনওয়েলথ গেমসের নিলামে অস্ট্রেলিয়ান ফেডারেল সরকারের প্রতিশ্রুতি সম্বন্ধে  প্রশ্ন উত্থাপিত করেন। ১৬ এপ্রিল ২০০৯ সালে, কুইন্সল্যান্ড প্রিমিয়ার আন্না সাংবাদিকদের বলেন যে গোল্ড কোস্ট সিটির একটি সফল কমনওয়েলথ গেমস নিলাম এই পর্যটন কেন্দ্রটিকে বিশ্বকাপ আয়োজন করতে সাহায্য করতে পারে।

"একটি জাতি হিসেবে সফল হলে কমনওয়েলথ গেমসের জন্য কিছু যে পরিকাঠামো নির্মাণ করা হবে সেগুলি গোল্ড কোস্ট সিটিকে&nbsp; বিশ্বকাপ ফুটবলের একটি বিশ্বকাপ খেলা পেতে&nbsp; সাহায্য করবে।"

## পরিচালনা
২০১২ সালে ফেব্রুয়ারি মাসে, মার্ক পিটার ২০১৮ কমনওয়েলথ গেমস কর্পোরেশন গোল্ড কোস্ট শহরের প্রধান নির্বাহী কর্মকর্তা নিযুক্ত হন। কুইন্সল্যান্ড সরকার মন্ত্রী কেট জোনস গেমসের তত্ত্বাবধানের দায়িত্ব পালন করেন

## অংশগ্রহণকারী দল
২০১৮ সালে কমনওয়েলথ গেমসে ৭১টি জাতি প্রতিযোগিতা করে।

### দল অনুসারে ক্রীড়াবিদের সংখ্যা

## ক্যালেন্ডার

## ক্রীড়া
বর্তমান নিয়ম অনুযায়ী কমনওয়েলথ গভর্নিং বডিজ কর্তৃক পরিচালিত ২৬টি অনুমোদিত ক্রীড়া থেকে ন্যূনতম দশটি কোর স্পোর্টস এবং সর্বাধিক সতেরোটি ক্রীড়া কমনওয়েলথ গেমস তালিকায় অন্তর্ভুক্ত করা উচিত। বর্তমান অনুমোদিত ক্রীড়া অন্তর্ভুক্ত ১০টি কোর স্পোর্টস: অ্যাথলেটিকস, ব্যাডমিন্টন, বক্সিং, হকি, লন বল, নেটবল (মহিলাদের জন্য), রাগবি সেভেন্স, স্কোয়াশ, সাঁতার ও ভারোত্তোলন.&nbsp; এছাড়াও  নির্ধারিত ক্রীড়ার  মধ্যে নয়টি স্পোর্টস: সাঁতার, অ্যাথলেটিক্স, সাইক্লিং, টেবিল টেনিস, ভারোত্তলন এবং লন বলে, ইন্টিগ্রেটেড প্রতিবন্ধী প্রতিযোগিতা হয়। প্রথমবার এই অনুষ্ঠানের সাথে ট্রায়থলন ইএডি ইভেন্টগুলি অনুষ্ঠিত হচ্ছে,  চূড়ান্ত গণনার জন্য, প্রতিযোগিতার ফাইনাল তালিকায় পদক যোগ করা হচ্ছে প্রতিটি দেশের পদকগুলির সঙ্গে।এই গেমগুলিতে রেকর্ড সংখ্যক ৩৮ টি প্যারা ইভেন্ট যোগ করা হয়েছে। ৮&nbsp; মার্চ ২০১৬সালে&nbsp; বীচ ভলিবল কে&nbsp; ১৮তম ক্রীড়া হিসাবে ঘোষণা করা হয়।

## পদক তালিকা

## তথ্যসূত্র

বিষয়শ্রেণী:২০১৮-এ বহু-ক্রীড়া প্রতিযোগিতা
বিষয়শ্রেণী:কমনওয়েলথ গেমস
বিষয়শ্রেণী:২০১৮ কমনওয়েলথ গেমস
বিষয়শ্রেণী:বছর অনুযায়ী কমনওয়েলথ গেমস
জুলি ক্রিস্টি

**জুলি ফ্রান্সেস ক্রিস্টি** (ইংরেজি: Julie Frances Christie; জন্ম: ১৪ই এপ্রিল, ১৯৪০) হলেন একজন ব্রিটিশ অভিনেত্রী। ১৯৬০-এর দশকের "সুইংগিং লন্ডন" যুগের প্রতিকৃত ক্রিস্টি তার অভিনয়ের স্বীকৃতি হিসেবে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেছেন। তার অভিনীত ছয়টি চলচ্চিত্র ব্রিটিশ ফিল্ম ইনস্টিটিউটের করা বিংশ শতাব্দীর সেরা ১০০ ব্রিটিশ চলচ্চিত্রের তালিকায় অন্তর্ভুক্ত রয়েছে এবং ১৯৯৭ সালে তাকে বাফটা ফেলোশিপ প্রদান করা হয়।

ক্রিস্টি তার কর্মজীবনে প্রথম সফলতা অর্জন করেন *বিলি লায়ার* (১৯৬৩) চলচ্চিত্রে অভিনয়ের জন্য। *ডার্লিং* (১৯৬৫) চলচ্চিত্রের মাধ্যমে তিনি আন্তর্জাতিক অঙ্গনে পরিচিতি লাভ করেন, যার জন্য তিনি শ্রেষ্ঠ অভিনেত্রী বিভাগে একাডেমি পুরস্কার লাভ করেন। এছাড়া তার অভিনীত *[[ডক্টর ঝিভাগো (চলচ্চিত্র)|ডক্টর ঝিভাগো]]* (১৯৬৫) ছবিটি মুদ্রাস্ফীতির হিসাব অনুযায়ী সর্বকালের সর্বোচ্চ আয়কারী তালিকায় অষ্টম স্থান অধিকার করে।

পরবর্তী বছরগুলোতে তিনি *ফারেনহাইট ফোর হান্ড্রেড ফিফটি ওয়ান* (১৯৬৬), *[[ফার ফ্রম দ্য ম্যাডিং ক্রাউড (১৯৬৭-এর চলচ্চিত্র)|ফার ফ্রম দ্য ম্যাডিং ক্রাউড]]* (১৯৬৭), *পেটুলিয়া* (১৯৬৮), *দ্য গো-বিটুইন* (১৯৭১), *[[ম্যাককেব অ্যান্ড মিসেস মিলার]]* (১৯৭১), *ডোন্ট লুক নাউ* (১৯৭৩), *[[শ্যাম্পু (১৯৭৫-এর চলচ্চিত্র)|শ্যাম্পু]]* (১৯৭৫), এবং *[[হেভেন ক্যান ওয়েট (১৯৭৮-এর চলচ্চিত্র)|হেভেন ক্যান ওয়েট]]* (১৯৭৮) চলচ্চিত্রে শ্রেষ্ঠাংশে অভিনয় করেন। *ম্যাককেব অ্যান্ড মিসেস মিলার* ছবিতে অভিনয়ের জন্য তিনি তার দ্বিতীয় একাডেমি পুরস্কারের মনোনয়ন লাভ করেন।

১৯৮০-এর দশকের শুরু থেকে মূলধারার চলচ্চিত্রে তার অভিনয় কমে যায়। ২০০৪ সালে তিনি ঐতিহাসিক মহাকাব্যিক চলচ্চিত্র *[[ট্রয় (চলচ্চিত্র)|ট্রয়]]* এবং জাদু-কাল্পনিক *[[হ্যারি পটার অ্যান্ড দ্য প্রিজনার অব আজকাবান]]* ছবিতে অভিনয় করেন। এছাড়া তিনি *আফটারগ্লো* (১৯৯৭) এবং *অ্যাওয়ে ফ্রম হার* (২০০৭) ছবিতে অভিনয়ের জন্য আরও দুটি একাডেমি পুরস্কারের মনোনয়ন লাভ করেন।

## পাদটীকা

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ পরিবেশবাদী
বিষয়শ্রেণী:ইংরেজ মঞ্চ অভিনেত্রী
বিষয়শ্রেণী:ওয়েলশ বংশোদ্ভূত ইংরেজ ব্যক্তি
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:শ্রেষ্ঠ ব্রিটিশ অভিনেত্রী বিভাগে বাফটা পুরস্কার বিজয়ী
বিষয়শ্রেণী:বাফটা ফেলো
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী
বিষয়শ্রেণী:সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:ডিব্রুগড় জেলার ব্যক্তি
বিষয়শ্রেণী:বয়স বিতর্ক
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:উন্মুক্ত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:ব্রিটিশ ভারতের অভিনেত্রী
অ্যাড্রিয়েন ব্রডি

**অ্যাড্রিয়েন ব্রডি** (ইংরেজি: Adrien Brody; জন্ম: ১৪ই এপ্রিল, ১৯৭৩) হলেন একজন মার্কিন অভিনেতা ও প্রযোজক। তিনি রোমান পোলান্‌স্কি পরিচালিত *[[দ্য পিয়ানিস্ট (২০০২-এর চলচ্চিত্র)|দ্য পিয়ানিস্ট]]* চলচ্চিত্রে অভিনয়ের মধ্য দিয়ে বিশ্বব্যাপী পরিচিত ও সমাদৃত হন এবং মাত্র ২৯ বছর বয়সে শ্রেষ্ঠ অভিনেতার জন্য একাডেমি পুরস্কার জিতে এই বিভাগে সর্বকনিষ্ঠ বিজয়ী হয়ে ওঠেন। এছাড়া তিনি একমাত্র মার্কিন অভিনেতা যিনি শ্রেষ্ঠ অভিনেতা বিভাগে সেজার পুরস্কার লাভ করেছেন।

ব্রডি অভিনীত অন্যান্য সফল চলচ্চিত্রগুলো হল *[[দ্য থিন রেড লাইন (১৯৯৮-এর চলচ্চিত্র)|দ্য থিন রেড লাইন]]* (১৯৯৮), *[[দ্য ভিলেজ (২০০৪-এর চলচ্চিত্র)|দ্য ভিলেজ]]* (২০০৪), *[[কিং কং (২০০৫-এর চলচ্চিত্র)|কিং কং]]*, এবং *[[প্রিডেটরস (চলচ্চিত্র)|প্রিডেটরস]]* (২০১০)। তিনি পরিচালক ওয়েস অ্যান্ডারসনের পরিচালনায় একাধিক চলচ্চিত্রে অভিনয় করেছেন, যার মধ্যে রয়েছে *[[দ্য দার্জিলিং লিমিটেড]]* (২০০৭), *ফ্যানট্যাস্টিক মিস্টার ফক্স* (২০০৯) এবং *[[দ্য গ্র্যান্ড বুদাপেস্ট হোটেল]]* (২০১৪)। ২০১৭ সালে তিনি বিবিসির ঐতিহাসিক নাট্যধর্মী *পিকি ব্লিন্ডারস* ধারাবাহিকের চতুর্থ মৌসুমে অভিনয় করেন।

## প্রাথমিক জীবন
ব্রডি ১৯৭৩ সালের ১৪ই এপ্রিল নিউ ইয়র্কের কুইন্সের উডহ্যাভেনে জন্মগ্রহণ করেন। তার পিতা এলিয়ট ব্রডি ছিলেন একজন ইতিহাসের অধ্যাপক ও চিত্রশিল্পী এবং মাতা সিলিভিয়া প্ল্যাচি একজন চিত্রগ্রাহক। ব্রডির বাবা পোলীয় ইহুদি বংশোদ্ভূত এবং মাতা হাঙ্গেরির বুদাপেস্টে জন্মগ্রহণ করা ক্যাথলিক ধর্মাবলম্বী। তার মাতামহ ছিলেন হাঙ্গেরীয় ক্যাথলিক এবং মাতামহী ছিলেন চেক ইহুদি ধর্মাবলম্বী। ব্রডি বাল্যকাল থেকেই ইহুদি বা ক্যাথলিক কোন ধর্মের সাথেই সম্পৃক্ত ছিলেন না।

শৈশবে ব্রডি শিশুদের জন্মদিনের পার্টিতে জাদু প্রদর্শন করতেন, যার নাম ছিল "দি অ্যামেজিং অ্যাড্রিয়েন"। তিনি আইএস ২২৭ লুই আর্মস্ট্রং মিডল স্কুল এবং নিউ ইয়র্কের ফিওরেলো এইচ. লাগার্দিয়া হাই স্কুল অব মিউজিক অ্যান্ড আর্ট অ্যান্ড পারফরমিং আর্টসে পড়াশুনা করেন। তার পিতামাতা তাকে খারাপ ছেলেদের সাথে মেলামেশা থেকে বিরত রাখতে অভিনয়ের ক্লাসে ভর্তি করিয়ে দেন। তিনি আপস্টেট নিউ ইয়র্কের অ্যাডিরনড্যাকসে লং লেক ক্যাম্পে গ্রীষ্মকালীন ক্যাম্পেইনে ভর্তি হন। ব্রডি স্টনি ব্রুক বিশ্ববিদ্যালয়ে কিছুদিন পড়াশুনার পর কুইন্স কলেজে চলে যান।

## চলচ্চিত্র তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:চেক ইহুদি বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:পোলীয়-ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে সেজার পুরস্কার বিজয়ী
বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:অডিওবই পাঠক
বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী
বিষয়শ্রেণী:মার্কিন প্রবাসী অভিনেতা
নিকোলাস তালিয়াফিকো

**নিকোলাস আলেহান্দ্রো তাগলিয়াফিকো** (জন্ম: ৩১ আগস্ট ১৯৯২) হলেন আর্জেন্টিনার একজন ফুটবলার, যিনি ডাচ ক্লাব আয়াক্স এবং আর্জেন্টিনার হয়ে একজন রক্ষণভাগের খেলোয়াড় হিসেবে খেলেন। তার "ফুসফুসের শক্তি, চমৎকার কৌশল এবং ক্রমাগত কর্মপ্রচেষ্টা"-এর জন্য তাকে প্রায়ই ইন্টার মিলানে খেলা আর্জেন্টিনার লেফট-ব্যাক হাভিয়ের জানেত্তির সাথে তুলনা করা হয়।

## আন্তর্জাতিক ক্যারিয়ার
তাগলিয়াফিকো আর্জেন্টিনার যুব পর্যায়ে খেলেছেন, যার মধ্যে রয়েছে আর্জেন্টিনা অনূর্ধ্ব ১৫, আর্জেন্টিনা অনূর্ধ্ব ১৭, আর্জেন্টিনা অনূর্ধ্ব ২০। ২০১১ সালে কলম্বিয়ায় অনুষ্ঠিত ফিফা অনূর্ধ্ব-২০ বিশ্বকাপে আর্জেন্টিনা অনূর্ধ্ব ২০-এর হয়ে খেলার মাধ্যমে পরিচিতি লাভ করেন; যাহোক, তিনি পর্তুগালের বিরুদ্ধে কোয়ার্টার-ফাইনালে একটি পেনাল্টি মিস করেন, যার ফলে তার দল উক্ত ম্যাচ পেনাল্টিতে ৫–৪ গোলে হেরে টুর্নামেন্ট থেকে বিদায় নেয়।

## সম্মাননা
;ইন্ডিপেন্দিয়েন্তে
*কোপা সুদামেরিকানা: ২০১৭

### আন্তর্জাতিক
;আর্জেন্টিনা
*সুপারক্লাসিকো দে লাস আমেরিকাস: ২০১৭

## তথ্যসূত্র

## বহিঃসংযোগ
* ফুটবল-লাইনআপ্স.কমে পরিসংখ্যান

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:রিয়াল মুর্সিয়ার ফুটবলার
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার

বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:ওলাঁপিক লিয়োনের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:ক্লাব আতলেতিকো বানফিল্ডের ফুটবলার
বিষয়শ্রেণী:বুয়েনোস আইরেস প্রদেশের ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
সৌরভ ঘোষাল

**সৌরভ ঘোষাল** (জন্ম ১০ আগস্ট ১৯৮৬, কলকাতা, পশ্চিমবঙ্গ) ভারতের একজন পেশাদারী স্কোয়াশ খেলোয়াড় ও ১৪ ফেব্রুয়ারি ২০১৮ সালে তার কর্মজীবনের উচ্চ বিশ্ব রাঙ্কিং, বিশ্বের ১৪নম্বরে পৌঁছেছেন। তিনি কলকাতায় লক্ষীপত সিংহানিয়া একাডেমীতে পড়াশুনা সম্পন্ন করেন।

## কর্মজীবন
২০১৩ সালে ইংল্যান্ডের ম্যানচেস্টারে বিশ্ব স্কোয়াশ চ্যাম্পিয়নশিপে সৌরভ প্রথম ভারতীয় যিনি কোয়ার্টার ফাইনাল পৌঁছান। ২০০৪ সালে, চূড়ান্ত পর্যায়ে মিশরের আদেল এল শেডকে পরাজিত করে তিনি প্রথম ভারতীয় যিনি ব্রিটিশ জুনিয়র ওপেন অনূর্ধ্ব-১৯ স্কোয়াশ শিরোনাম জয় করেন।

সৌরভ তার স্কুলের পড়াশুনা শেষ করে চেন্নাইতে চলে যান , এবং সেখানে আইসিএল স্কোয়াশ একাডেমি, চেন্নাইতে মেজর (অবসরপ্রাপ্ত) মনিয়ম এবং সাইরাস পঞ্চার কাছে কোচিং নেন। তিনি বর্তমানে লিডসে বাসী, এখন তিনি ওয়েস্ট ইয়র্কশায়ারের পন্টেফ্রেট স্কোয়াশ ক্লাবে ম্যালকম উইলস্ট্রপের কাছে প্রশিক্ষণ নেন। ২০০৬ সালে নতুন দিল্লিতে গৌরভ নন্দ্রাযোগকে হারিয়ে সৌরভ বর্তমান ভারতীয় জাতীয় চ্যাম্পিয়ন। ২০১০ সালের মে এর হিসাবে, তার পিএসএ ওয়ার্ল্ড রাঙ্কিং ২৭। বিশ্বের শীর্ষ ১০০ র মধ্যে হয়, তার নিজের দুই ভারতীয় স্কোয়াশ সহকর্মীদ সিদ্ধার্থ সুচদে (৮০) এবং হরিন্দর পাল সান্ধু (৯০)।

সৌরভ এশিয়ান গেমস ২০০৬ দোহাতে ব্রোঞ্জ পদক জিতেছেন এবং আগস্ট ২০০৭ সালে ভারতের রাষ্ট্রপতি দ্বারা অর্জুন পুরস্কার প্রদান করা হয়।

সৌরভ তার আদি শহর কলকাতায় *কলকাতা র‍্যাকেট ক্লাবে* স্কোয়াশ খেলা শুরু করেন। আইসিএল স্কোয়াশ একাডেমী, চেন্নাই এ যোগদানের আগে তিনি তার পড়াশুনা লক্ষীপত সিংহানিয়া একাডেমীতে করেন।

ঘোষালের সাফল্যের ঝুলিতে অনেকগুলি প্রথমের কৃতিত্ব আছে, জুনিয়রে বিশ্বের ১ নম্বর প্রথম ভারতীয়, *প্রথম* ব্যক্তি যিনি পরপর তিন বছর জুনিয়র জাতীয় চ্যাম্পিয়নশিপ জয় করেন এবং ২০০৬ সালের ডিসেম্বরে তিনি দোহা এশীয় গেমসে স্কোয়াশে দেশের হয়ে *প্রথম* পদক জিতেছিলেন। তার *প্রথম* প্রধান শিরোপা ছিল মে ২০০২ সালে (অনূর্ধ্ব-১৭) জার্মান ওপেন এবং দুই মাস পর তিনি ডাচ ওপেন জয় করেন। ২০১৩ সালে, তিনি ওয়ার্ল্ড চ্যাম্পিয়নশিপের কোয়ার্টার ফাইনালে পৌঁছানোর জন্য *প্রথম* ভারতীয় স্কোয়াশ খেলোয়াড় হন। ২০১৪ সালে ইনছনের ১৭তম এশিয়ান গেমসে তিনি (ব্যক্তিগত একক) রৌপ্য পদক জিতেছেন। তিনি এই ব্যাপারেও *প্রথম* ভারতীয় স্কোয়াশ খেলোয়াড় ছিলেন।

## ব্যক্তিগত জীবন
সৌরভ ১ ফেব্রুয়ারি ২০১৭ সালে দিয়া পাল্লিকাল (দিপিকা পাল্লিকাল কার্ত্তিকের বোন) কে বিয়ে করেন।

## তথ্যসূত্র

## বহিঃসংযোগ
* Squashinfo প্লেয়ার প্রোফাইল
* Rediff সাক্ষাৎকার
* http://www.thehindu.com/sport/other-sports/asiad-mens-team-gets-historic-gold-women-grab-silver/article6452843.ece?homepage=true

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:অর্জুন পুরস্কার প্রাপক
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয়
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:কলকাতার ক্রীড়াবিদ
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২০২২ কমনওয়েলথ গেমসে পদকপ্রাপ্ত
কলমপতি ইউনিয়ন

**কলমপতি** বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।

## আয়তন
কলমপতি ইউনিয়নের আয়তন ১৪,৭২০ একর (৫৯.৫৭ বর্গ কিলোমিটার)। এটি কাউখালী উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১৫,৮৯২জন। এর মধ্যে ৭,৯০৮জন মুসলিম, ৭,৫৭৪জন বৌদ্ধ, ৩৮৮জন হিন্দু, ২২জন খ্রিস্টান।

নৃতাত্ত্বিকভাবে ৮,৩৯৪ জন বাঙালি, ১,১৩২ জন চাকমা, ৬,৩১৮ জন‌ মারমা, ৪ জন তঞ্চঙ্গ্যা ও ৪৪ জন অন্যান্য।

## অবস্থান ও সীমানা
কাউখালী উপজেলার মধ্যাংশে কলমপতি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বেতবুনিয়া ইউনিয়ন, পশ্চিমে ফটিকছড়ি ইউনিয়ন, উত্তরে ঘাগড়া ইউনিয়ন এবং পূর্বে ঘাগড়া ইউনিয়ন ও চট্টগ্রাম জেলার রাঙ্গুনিয়া উপজেলার রাজানগর ইউনিয়ন অবস্থিত।

## প্রশাসনিক কাঠামো
কলমপতি ইউনিয়ন কাউখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *কলমপতি* মৌজা নিয়েই গঠিত।

## শিক্ষা ব্যবস্থা
কলমপতি ইউনিয়নের সাক্ষরতার হার ৩১.৬৬%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* পোয়াপাড়া সরকারি মডেল উচ্চ বিদ্যালয়

;নিম্ন মাধ্যমিক বিদ্যালয়
* তারাবনিয়া নিম্ন মাধ্যমিক বিদ্যালয়
* নাইল্যাছড়ি নিম্ন মাধ্যমিক বিদ্যালয়

;প্রাথমিক বিদ্যালয়
* কলমপতি সরকারি প্রাথমিক বিদ্যালয়
* কোলাপাড়া সরকারি প্রাথমিক বিদ্যালয়
* তারাবনিয়া সরকারি প্রাথমিক বিদ্যালয়
* নাইল্যাছড়ি সরকারি প্রাথমিক বিদ্যালয়
* পশ্চিম মাঝেরপাড়া সরকারি প্রাথমিক বিদ্যালয়
* পোয়াপাড়া মডেল সরকারি প্রাথমিক বিদ্যালয়
* বটতলী সরকারি প্রাথমিক বিদ্যালয়
* বড় আমছড়িপাড়া সরকারি প্রাথমিক বিদ্যালয়
* বড় ডলুপাড়া সরকারি প্রাথমিক বিদ্যালয়
* মাঝিপাড়া সরকারি প্রাথমিক বিদ্যালয়
* হাতিমারা সরকারি প্রাথমিক বিদ্যালয়

## যোগাযোগ ব্যবস্থা
কলমপতি ইউনিয়নে যোগাযোগের প্রধান সড়ক বেতবুনিয়া-কাউখালী সড়ক। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
কলমপতি ইউনিয়নের মধ্য দিয়ে প্রবাহিত হচ্ছে কলমপতি খাল, ভরণছড়ি খাল, কাউখালী খাল, ডলু খাল এবং নাইল্যাছড়ি ছড়া।

## হাট-বাজার
কলমপতি ইউনিয়নের প্রধান হাট-বাজার হল কাউখালী বাজার।

## দর্শনীয় স্থান
* হেলিপ্যাড

## উল্লেখযোগ্য ব্যক্তি
* শশী দেব চাকমা

## জনপ্রতিনিধি
* বর্তমান চেয়ারম্যান: ক্যজাই মারমা

## আরও দেখুন
* কাউখালী উপজেলা
* কাউখালী থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:কাউখালী (রাঙ্গামাটি) উপজেলার ইউনিয়ন
মিশকাতুল মাসাবীহ

**মিশকাতুল মাসাবীহ** () হাদীস শাস্ত্রের একটি উল্লেখযোগ্য গ্রন্থ। সাধারণভাবে মিশকাতুল মাসাবীহ বা مشكاة المصابيح  দিয়ে একটি বই এর নাম বুঝালেও মূলত তা দুটি হাদিস গ্রন্থের সমন্বিত নাম। যার একটি হচ্ছে কিতাবুল মাসাবিহ (এর লেখক ইমাম আল বাগাভী ৪৩৬ হিজরী থেকে ৫১৬) ও অপরটি মিশকাত (লিখেছেনঃ শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত তিবরিযী ৮০০ হিজরীর শেষের দিকে মৃত্যু বরণ করেন)।  পরবর্তিতে উভয় গ্রন্থকে একত্রিত করে নাম দেওয়া হয়েছে 'মিশকাতুল মাসাবীহ'। গ্রন্থটিতে কিতাবুল মাসাবীহ হতে সংকলন করা হয়েছে ৪৪৩৪ টি হাদীস এবং মিশকাত হতে সংকলন করা হয়েছে ১৫১১টি হাদীস। মিশকাতুল মাসাবিহ গ্রন্থের সম্পাদনার কাজ সমাপ্তি হয়  ৭৩৭ হিজরীর শেষ শুক্রবারে।  মূলত হাদীস শাস্ত্রে অনভিজ্ঞ লোকদের জন্যই এই বইটি সংকলন করা হয়েছে।  শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত্ তিবরিযী এই বইটি খুব চমকপ্রদভাবে সাজিয়েছেন,যার মধ্যে উল্লেখযোগ্য হল মাসাবিহ গ্রন্থে কোন হাদিসে উৎস লিপিবদ্ধ ছিলো না, ফলে পাঠকগণ বিভ্রান্তিতে পড়ার শঙ্কা বোধ করতেন, আর সেই শঙ্কা দূর করেই মিশকাতুল মাসাবীহ সংকলনকালে লেখক প্রতিটি হাদীসের উৎস উল্লেখ করে দিয়েছেন। তিনি হাদীস গ্রন্থটিকে ফিকহের ধারাবাহিক নিয়ম অনুযায়ী সাজিয়েছেন। তিনি প্রতিটি অধ্যায়কে ৩টি অনুচ্ছেদে ভাগ করেছেন, যার মধ্যে প্রথম দুই পরিচ্ছেদে সহীহ বুখারী ও সহীহ মুসলিম এর হাদিস এনেছেন এবং পরের পরিচ্ছেদে অন্যান্য কিতাবের হাদীস এনেছেন। আর হাদীস শেষে যে কিতাব থেকে হাদীসটি নিয়েছেন সেটির উৎস গ্রন্থও উল্লেখ করে দিয়েছেন।

## তথ্যসূত্র

## বহিঃসংযোগ

 
* Various books of explanation of Mishkat Al-Masabih are available in English, Urdu, Arabic and Bangla at Australian Islamic Library
* The Book of Hadith: Sayings of the Prophet Muhammad from the Mishkat Al Masabih

বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
জঁ-জাক গোল্‌দমান

**জঁ-জাক গোল্‌দমান** () একজন ফরাসি পপ সঙ্গীত গায়ক, রচয়িতা ও প্রযোজক। তিনি ১৯৫১ সালের ১১ই অক্টোবর ফ্রান্সের রাজধানী প্যারিস শহরের ১১নং ওয়ার্ডে জন্মগ্রহণ করেন।

গোল্দমান শিল্পীজীবনের শুরুতে বেশ কিছু সঙ্গীতদলের সদস্য ছিলেন। তবে ১৯৮০-র দশকে এসে তিনি একক সঙ্গীতশিল্পী হিসেবে আত্মপ্রকাশ করেন এবং ফ্রান্সের সবচেয়ে জনপ্রিয় গায়কদের একজনে পরিণত  হন। এ সময় তার প্রকাশিত গানের মধ্যে *ইল সুফিরা দাঁ সিন* (*Il suffira d'un signe*, ১৯৮১), *কঁ লা ম্যুজিক এ বন* (*Quand la musique est bonne*, ১৯৮২) এবং *জ্য ত্য দন* (*Je te donne*, ১৯৮৫) উল্লেখযোগ্য। ১৯৯০-এর দশকের শুরুতে তিনি "ফ্রেদেরিক্‌স-গোলদমান-জোন্‌স" নামক ত্রয়ীর সদস্য ছিলেন। তারপরে ১৯৯৫ সালে আবার একক শিল্পীজীবনে ফেরত আসেন। সব মিলিয়ে গোল্‌দমান ৩ কোটিরও বেশি সঙ্গীত-সঙ্কলন বিক্রি করেছেন।

নিজের গান ছাড়াও গোল্দমান অন্য অনেক ফরাসিভাষী শিল্পীর জন্য গানের কথা ও সুর রচনা করে দিয়েছেন, যাদের মধ্যে খালিদ, সেলিন দিওঁ এবং জনি আলিদে-র নাম উল্লেখযোগ্য। এছাড়া তিনি চলচ্চিত্র ও টেলিভিশনের অনুষ্ঠানের জন্যও সঙ্গীত রচনা করেছেন।

লেজঁফোয়ারে নামক সঙ্গীতদলের প্রতিষ্ঠাতা সদস্য হিসেবে গোল্দমান মানবহিতৈষী বা দাতব্য কর্মকাণ্ডে উল্লেখযোগ্য অবদান রেখেছেন।

১৯৮৮ সাল থেকে ফ্রান্সের জনমত জরিপ ইনস্টিটিউটের করা ষান্মাসিক জরিপগুলিতে জঁ-জাক গোল্‌দমান ফরাসিদের সবচেয়ে পছন্দের ব্যক্তিত্ব হিসেবে স্বীকৃতি পেয়েছেন ৭ বার; এক্ষেত্র তার অবস্থান চতুর্থ, জাক-ইভ কুস্তো, আবে পিয়ের ও ইয়ানিক নোয়া-র পরে এবং জিনেদিন জিদানের আগে।

বিষয়শ্রেণী:১৯৫১-এ জন্ম
বিষয়শ্রেণী:ফরাসি পপ সংঙ্গীতশিল্পী
বিষয়শ্রেণী:ইহুদি সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:প্যারিসের লেখক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:ফরাসি পপ সঙ্গীতশিল্পী
বিষয়শ্রেণী:২১শ শতাব্দীর ফরাসি গায়ক
লুকাস বিগলিয়া

**লুকাস রদ্রিগো বিগলিয়া** (; জন্ম: ৩০ জানুয়ারি ১৯৮৬) হলেন আর্জেন্টিনার একজন পেশাদার ফুটবলার, যিনি ইতালীয় ক্লাব মিলান এবং আর্জেন্টিনার হয়ে একজন রক্ষণাত্মক মধ্যমাঠের খেলোয়াড় হিসেবে খেলেন।

তিনি তার ক্যারিয়ারের শুরুর দিকে, আর্জেন্টিনোস জুনিয়র্স এবং ইন্ডিপেন্দিয়েন্তের মতো ক্লাবে খেলেছেন। অতঃপর তিনি আন্ডারলেচে প্রায় ৭ মৌসুম অতিবাহিত করেন, যেখানে তিনি বেলজিয়ান প্রো লিগে ৩১২টি ম্যাচ খেলেন এবং ৪টি লিগ শিরোপা জয়লাভ করেন। ২০১৭ সালে মিলানে যোগদানের পূর্বে তিনি লাজিও-এ ৪ মৌসুম অতিবাহিত করেন।

২০১১ সালে প্রথমবারের মতো বিগলিয়া সিনিয়র দলে ডাক পান এবং তিনি তার পূর্বে আর্জেন্টিনা অনূর্ধ্ব ১৭ এবং আর্জেন্টিনা অনূর্ধ্ব ২০ দলের হয়ে খেলেছেন। তিনি অনূর্ধ্ব ২০ পর্যায়ের হয়ে খেলার সময় ২০০৫ ফিফা বিশ্ব যুব চ্যাম্পিয়নশিপ জয়লাভ করেছেন। তিনি ২০১৪ ফিফা বিশ্বকাপে তার দেশের হয়ে প্রতিনিধিত্ব করেছেন, যেখানে তারা রানার-আপ হয়েছিল। এছাড়াও তিনি ৩টি কোপা আমেরিকায় খেলেছেন, যার মধ্যে ২০১৫ কোপা আমেরিকা এবং ২০১৬ কোপা আমেরিকায় তারা রানার-আপ হয়েছিল।

## ব্যক্তিগত জীবন
২০১১ সালের ২০শে ডিসেম্বর, দে স্ট্যান্ডার্ডের এক প্রতিবেদন অনুযায়ী, বিগলিয়া তার বাল্যকালের বান্ধবী সেসিলিয়া আম্ব্রসিওর সাথে বিবাহ বন্ধনে আবদ্ধ হয়েছেন। তার দুজনে সিয়েরা লিওনের ফ্রিটাউনের দ্য প্যালেস টকেহ স্যান্ডসে বিবাহ করেন। তাদের দুজনের একটি কন্যা সন্তান রয়েছে, যে ২০০৯ সালে জন্মগ্রহণ করেছে। বেলজিয়ামে তিন বছর বসবাসের পর, বিগলিয়ার ইতালীয় উত্তরাধিকারীর জন্য তিনি ইতালীয় নাগরিকত্ব লাভ করেন।

## সম্মাননা
### ক্লাব
; আন্ডারলেচ
* বেলজিয়ান প্রো লিগ: ২০০৬–০৭, ২০০৯–১০, ২০১১–১২, ২০১২–১৩
* বেলজিয়ান কাপ: ২০০৭–০৮
* বেলজিয়ান সুপারকাপ: ২০০৬, ২০১০, ২০১২

### আন্তর্জাতিক
;আর্জেন্টিনা
*ফিফা অনূর্ধ্ব-২০ বিশ্বকাপ: ২০০৫
*ফিফা বিশ্বকাপ: রানার-আপ ২০১৪
*কোপা আমেরিকা: রানার-আপ ২০১৫, ২০১৬
*সুপারক্লাসিকো দে লাস আমেরিকাস: ২০১৭

### ব্যক্তিগত
* বেলজিয়ান বছরের সেরা যুব পেশাদার ফুটবলার: ২০০৬–০৭

## নোট

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:আর্জেন্তিনোস জুনিয়র্সের খেলোয়াড়
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:লাৎসিয়ো স্পোর্টস ক্লাবের খেলোয়াড়
বিষয়শ্রেণী:এসি মিলানের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:২০১১ কোপা আমেরিকার খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:ফাতিহ কারাগুমরুক স্পোর্টস ক্লাবের খেলোয়াড়
বিষয়শ্রেণী:তুরস্কে প্রবাসী ফুটবলার
বিষয়শ্রেণী:ইস্তাম্বুল বাশাকশেহির ফুটবল ক্লাবের খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:বুয়েনোস আইরেস প্রদেশের ফুটবলার
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
টাইটানিকের ধ্বংসাবশেষ

থাম্ব|টাইটানিকের অগ্রভাগের ধ্বংসাবশেষ
আর এম এস **টাইটানিকের ধ্বংসাবশেষ** পাওয়া যায় দক্ষিণ-দক্ষিণপূর্ব নিউফাউন্ডল্যান্ড উপকূলের প্রায় ৩৭০ মাইল (৬০০ কিমি) দূরে প্রায় ১২,৫০০ ফুট গভীর সমুদ্রের নিচে। জাহাজটি দু টুকরো হয়ে পড়ে আছে সেখানে। অনেক আঘাত খাওয়া সত্ত্বেও জাহাজটির অগ্রভাগের ধ্বংসাবশেষ এখনও স্পষ্ট প্রতিভাত হয়, সেখানকার সাজ সরঞ্জাম, কাঠামো এখনও বোঝা যায়। তুলনামূলক ভাবে জাহাজটির পশ্চাৎভাগের অবস্থা এখন খুবই শোচনীয়। সেটি প্রায় ধ্বংসস্তূপে পরিণত হয়েছে।জাহাজটি ডুবে যাবার সঙ্গে সঙ্গে প্রায় হাজার হাজার বস্তু ডুবে গিয়েছিল, ফলে ডুবে যাওয়া টাইটানিকের ভগ্নাবশেষের চারপাশে একটা ধ্বংসস্তূপ তৈরি হয়ে আছে আজও। যাত্রীদের এবং ক্রুদের মৃতদেহগুলিও সমুদ্রের চারপাশে ছড়িয়ে ছিটিয়ে ছিল, কিন্তু কালের নিয়মে আজ সে সব নিশ্চিহ্ন হয়ে গেছে।

আরএমএস টাইটানিক একটি ব্রিটিশ যাত্রীবাহী বৃহদাকার সামুদ্রিক জাহাজ ছিল যা ১৫ এপ্রিল, ১৯১২ সালে জাহাজটির প্রথম সমুদ্রযাত্রায় সাউথহ্যাম্পটন থেকে নিউ ইয়র্ক সিটি যাওয়ার পথে হিমশৈলের (আইসবার্গের) সঙ্গে সংঘর্ষে উত্তর অ্যাটলান্টিক মহাসাগরে ডুবে যায়। এটি ঐ সময়ের সবচেয়ে বৃহৎ আধুনিক ও বিলাসবহুল যাত্রীবাহী জাহাজ ছিল। জাহাজটির ধ্বংসাবশেষ ১৯৮৫ সাল পর্যন্ত খুঁজে পাওয়া যায়নি। অনেক অভিযান চালানো হয়েছিল সমুদ্রের গভীরে জাহাজটাকে খোঁজার জন্য। কিন্তু সবই ব্যর্থ হয়ে যাচ্ছিল। অবশেষে French Research Institute for Exploitation of the Sea বা IFREMER এর গবেষক জাঁ লুই মিশেল ও  Woods Hole Oceanographic Institution এর গবেষক রবার্ট বলারড এর যৌথ ফরাসী-আমেরিকান অভিযানে টাইটানিকের ধ্বংসাবশেষ খুঁজে পাওয়া যায়। এরপর বহু সমুদ্র গবেষকের নজর পড়ে ও একেরপর এক অভিযান চলতে থাকে। সেইসব অভিযানে টাইটানিকের ধ্বংসস্তূপ থেকে অনেক মুল্যবান জিনিস খুঁজে আনা হয় ও তা দুনিয়ার কাছে প্রদর্শিত হয়।
টাইটানিকের ডুবে যাবার পর বহু বছর ধরে বহু অর্থ ব্যয় করে, বহু অসম্ভব সব পরিকল্পনা গ্রহণ করেও তাকে সমুদ্রের গভীর গর্ভ থেকে তুলে আনা যায়নি। বর্তমানে তা জলের তলাতেই ইউনেস্কোর উদ্যোগে সংরক্ষিত অবস্থায় রয়েছে।

## তথ্যসূত্র

## বহিঃসংযোগ
* 

বিষয়শ্রেণী:আরএমএস টাইটানিক
বিষয়শ্রেণী:১৯১১-এর জাহাজ
বিষয়শ্রেণী:সংঘর্ষে ডুবে যাওয়া জাহাজ
বিষয়শ্রেণী:হিমশৈল দ্বারা ডুবে যাওয়া জাহাজ
বেতবুনিয়া ইউনিয়ন

**বেতবুনিয়া** বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।

## আয়তন
বেতবুনিয়া ইউনিয়নের আয়তন ১৯,৮৪০ একর (৮০.২৯ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১৯,৫১৯জন। এর মধ্যে ১০,৯৩৯জন মুসলিম, ৭,৬১৯জন বৌদ্ধ, ৯৪৮জন হিন্দু, ১০ জন খ্রিস্টান  ও ৩জন অন্যান্য ধর্মের অনুসারী।

নৃতাত্ত্বিকভাবে ১২,৫০৩ জন বাঙালি, ৬০১ জন চাকমা, ৬,৩৭২ জন‌ মারমা, ১৬ জন তঞ্চঙ্গ্যা ও ২৭ জন অন্যান্য।

## অবস্থান ও সীমানা
কাউখালী উপজেলার সর্ব-দক্ষিণে বেতবুনিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে ফটিকছড়ি ইউনিয়ন ও কলমপতি ইউনিয়ন, পূর্বে চট্টগ্রাম জেলার রাঙ্গুনিয়া উপজেলার রাজানগর ইউনিয়ন ও পারুয়া ইউনিয়ন, দক্ষিণে চট্টগ্রাম জেলার রাঙ্গুনিয়া উপজেলার পারুয়া ইউনিয়ন ও পোমরা ইউনিয়ন এবং পশ্চিমে চট্টগ্রাম জেলার রাউজান উপজেলার রাউজান ইউনিয়ন অবস্থিত।

## প্রশাসনিক কাঠামো
বেতবুনিয়া ইউনিয়ন কাউখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *বেতবুনিয়া* ও *কাঁশখালী* এ ২টি মৌজা নিয়ে গঠিত।

## শিক্ষা ব্যবস্থা
বেতবুনিয়া ইউনিয়নের সাক্ষরতার হার ৪৬.৯৪%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* বেতবুনিয়া উচ্চ বিদ্যালয়
* সৃজনী ট্রাস্ট স্কুল এন্ড কলেজ

;মাদ্রাসা
* বেতবুনিয়া গাউছিয়া আহমদিয়া রহমানিয়া সুন্নিয়া দাখিল মাদ্রাসা
* বেতবুনিয়া মঈনুল উলুম রেজভিয়া সাঈদিয়া দাখিল মাদ্রাসা

;নিম্ন মাধ্যমিক বিদ্যালয়
* কাঁশখালী নিম্ন মাধ্যমিক বিদ্যালয়
* শিলছড়ি এসইএসডিপি নিম্ন মাধ্যমিক বিদ্যালয়

;প্রাথমিক বিদ্যালয়
* চৌধুরীপাড়া সরকারি প্রাথমিক বিদ্যালয়
* ডলুছড়া সরকারি প্রাথমিক বিদ্যালয়
* ডায়লংপাড়া সরকারি প্রাথমিক বিদ্যালয়
* নতুনপাড়া সরকারি প্রাথমিক বিদ্যালয়
* পশ্চিম মনাইপাড়া সরকারি প্রাথমিক বিদ্যালয়
* পূর্ব শিয়ালবুক্কা সরকারি প্রাথমিক বিদ্যালয়
* বড়বিলি সরকারি প্রাথমিক বিদ্যালয়
* বেতবুনিয়া টিএন্ডটি সরকারি প্রাথমিক বিদ্যালয়
* বেতবুনিয়া সরকারি প্রাথমিক বিদ্যালয়
* মনাইপাড়া সরকারি প্রাথমিক বিদ্যালয়
* লাঠিছড়া সরকারি প্রাথমিক বিদ্যালয়
* লুঙ্গিপাড়া সরকারি প্রাথমিক বিদ্যালয়
* সাপমারা সরকারি প্রাথমিক বিদ্যালয়
* সোনাইছড়ি সরকারি প্রাথমিক বিদ্যালয়

## যোগাযোগ ব্যবস্থা
বেতবুনিয়া ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরনের যানবাহনে যোগাযোগ করা যায়।

## খাল ও নদী
বেতবুনিয়া ইউনিয়নের মধ্য দিয়ে প্রবাহিত হচ্ছে মনাই খাল এবং বগাছড়ি ছড়া।

## হাট-বাজার
বেতবুনিয়া ইউনিয়নের প্রধান হাট-বাজার হল চাইঞুরী বাজার।

## দর্শনীয় স্থান
* বেতবুনিয়া ভূ-উপগ্রহ কেন্দ্র
* পুলিশ স্পেশাল ট্রেনিং স্কুল
* রাঙ্গামাটি ফুড প্রোডাক্টস
* বেতবুনিয়া ২৮ বৌদ্ধ জাদি

## জনপ্রতিনিধি
* বর্তমান চেয়ারম্যান: অং ক্য জ চৌধুরী

## আরও দেখুন
* কাউখালী উপজেলা
* কাউখালী থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:কাউখালী (রাঙ্গামাটি) উপজেলার ইউনিয়ন
দক্ষিণ আফ্রিকান টেস্ট ক্রিকেটারদের তালিকা

অত্র নিবন্ধটি **দক্ষিণ আফ্রিকান টেস্ট ক্রিকেটারদের তালিকা**। টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল দুই ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়।

দক্ষিণ আফ্রিকা ১৮৮৯ সালে টেস্ট পরিবারভূক্ত হয়। ১৯৭০ সালে আইসিসি দক্ষিণ আফ্রিকার বিরুদ্ধে স্থগিতাদেশ প্রদান করে ঐ দেশের সরকারের বর্ণবাদ নীতির কারণে। দলটি শুধু শ্বেতাঙ্গ রাষ্ট্র হিসেবে ইংল্যান্ড, অস্ট্রেলিয়া ও নিউজিল্যান্ডের বিরুদ্ধেই খেলবে - দক্ষিণ আফ্রিকান সরকারের এ ঘোষণার বিরুদ্ধে আইসিসি এ সিদ্ধান্ত নিতে বাধ্য হয়। এরপর ১৯৯১ সালে দলটিকে বর্ণবাদ বিরোধী নীতি থেকে দূরে থাকার প্রেক্ষাপটে পুনরায় আন্তর্জাতিক ক্রিকেটে খেলার অনুমতি দেয়া হয়। ২৯ ডিসেম্বর, ২০২০ তারিখ পর্যন্ত মোট ৩৪৬ জন ক্রিকেটার দক্ষিণ আফ্রিকা জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন।

যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট খেলায় তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। পরিসংখ্যানটি ২৯ ডিসেম্বর, ২০২০ তারিখ অনুযায়ী সঠিক।

## ১ - ১০০
‡ অধিনায়ক; † উইকেট-রক্ষক

## ১০১ - ২০০

## ২০১ - ৩০০

## ৩০১ - ৪০০

## তথ্যসূত্র

## বহিঃসংযোগ
* ক্রিকইনফো
* হাউস্ট্যাট

টেস্ট ক্রিকেটার
*
দক্ষিণ আফ্রিকা
ফাওয়াজ আল-কারনি

**ফাওয়াজ আল-কারণি** (; জন্ম: ২ এপ্রিল ১৯৯২) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল-ইতিহাদ এবং সৌদি আরব জাতীয় দলের হয়ে একজন গোলরক্ষক হিসেবে খেলেন।

## ক্লাব ক্যারিয়ার
ফাওয়াজ ২০১২ সালের ৬ আগস্ট তারিখে, আল ইত্তিফাকের বিরুদ্ধে আল-ইতিহাদের হয়ে অভিষেক করেন। তার অভিষেক ম্যাচে তার দল ৩–০ গোলে জয়লাভ করে।

## আন্তর্জাতিক ক্যারিয়ার
২০১২ সালের ৯ ডিসেম্বর তারিখে, ফাওয়াজ সৌদি আরব জাতীয় দলের হয়ে অভিষেক করেন, উক্ত ম্যাচে তার দল ইরানে সাথে ০–০ গোলে ড্র করে।

## সম্মাননা
**আল ইতিহাদ**
*কিং কাপ অফ চ্যাম্পিয়ন্স: ২০১২–১৩ 
*ক্রাউন প্রিন্স কাপ : ২০১৬-১৭

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:সৌদি ফুটবলার
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:জেদ্দার ক্রীড়াব্যক্তি
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:জেদ্দার_ফুটবলার
হাসান মুয়াথ ফাল্লাতাহ

**হাসান মুয়াথ ফাল্লাতাহ** (; জন্ম: ২৭ জানুয়ারি ১৯৮৬) হলেন সৌদি আরবের একজন ফুটবলার, যিনি সৌদি প্রিমিয়ার লিগের ক্লাব আল-ফায়হা এবং সৌদি আরব জাতীয় দলে একজন রক্ষণভাগের খেলোয়াড় হিসেবে খেলেন। বর্তমানে তিনি আল-ফায়হা হতে আল-শাবাব ক্লাবে ধারে খেলছেন।

## ক্লাব ক্যারিয়ার
### আল-শাবাব
২০০৪ সালে, হাসান আল-আনসার হতে আল-শাবাবে স্থানাতরিত হন। তার দ্বিতীয় মৌসুমে, তিনি উক্ত ক্লাবের হয়ে সৌদি প্রিমিয়ার লিগ করতে সক্ষম হন। ২০০৮ সালের ৩০শে নভেম্বর, আল-শাবাবের হয়ে হাসান আল-রায়েদের বিরুদ্ধে ৪৫+৩ মিনিটে তার প্রথম গোলটি করেন; উক্ত খেলায় তার দল ৪–০ গোলে জয়লাভ করে। ২০১৪ সালে, উক্ত ক্লাবের হয়ে হাসান লিগ জয়ের পাশাপাশি সুপার কাপ জয় করতে সক্ষম হন। দীর্ঘ ১৫ বছর আল-শাবাবের হয়ে খেলার পর, ২০১৭ সালে, হাসান উক্ত ক্লাব ত্যাগ করেন।

### আল-ফায়হা
২০১৭ সালের ১৩ জুলাই, হাসান আল-শাবাব হতে সৌদি প্রিমিয়ার লিগে নতুন উত্তীর্ণ দল আল-ফায়হার সাথে ২ বছরের চুক্তি স্বাক্ষর করেন। একই বছরের ১০ আগস্ট, হাসান এই ক্লাবের হয়ে আল-হিলালের বিরুদ্ধে অভিষেক করেন; উক্ত খেলায় তার দল ২–১ গোলে হেরে যায়।

## সম্মাননা
### ক্লাব
*সৌদি প্রিমিয়ার লিগ (২): ২০০৫-০৬, ২০১১-১২
*কিংস কাপ (৩): ২০০৮, ২০০৯, ২০১৪
*সৌদি সুপার কাপ (১): ২০১৪

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:আল-আনসার এফসি খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:আল-ফায়হা এফসি খেলোয়াড়
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার
বিষয়শ্রেণী:রিয়াদের_ফুটবলার
মনু ভাকর

**মনু ভাকর** একজন ভারতীয় ক্রীড়া শুটার। তিনি ২০১৮ আইএসএসএফ বিশ্বকাপে ভারতের প্রতিনিধিত্ব করেন এবং দুটি স্বর্ণ পদক জয় করেন। আইএসএসএফ বিশ্বকাপে তিনি সর্বকনিষ্ঠ স্বর্ণ পদক জয়ী ভারতীয় ছিলেন। তিনি ২০১৮ কমনওয়েলথ গেমসে মাত্র ১৬ বছর বয়সে প্রথমবার কমনওয়েলথ গেমসে অংশগ্রহণ করে নারীদের ১০ মিটার এয়ার পিস্তল ইভেন্টে স্বর্ণ পদক জয় করেন।

মনু প্রথম ভারতীয় যিনি একই অলিম্পিকে দুটি মেডেল জিতলেন।

## প্রাথমিক জীবন
মনু জন্মগ্রহণ করেন হরিয়াণার ঝাজ্জর জেলার ঝাজ্জর গ্রামের কাছাকাছি গড়িয়া গ্রামে। তার বাবার নাম রাম কিষাণ, যিনি মার্চেন্ট নৌবাহিনীতে প্রধান প্রকৌশলী হিসাবে কাজ করেন। ১৪ বছর বয়স অবধি মনু অন্যান্য খেলায় পারদর্শী ছিলেন, যেমন হুয়েন ল্যাঙ্গন একটি মণিপুরী মার্শাল আর্ট, বক্সিং, টেনিস এবং স্কেটিং যেগুলিতে তিনি জাতীয় পর্যায়ে পদক জিতেছেন।

## কর্মজীবন
তার পিতা দ্বারা ₹ ১৫০০০০ এর একটি বিনিয়োগের পর, মনু প্রতিযোগিতামূলক শুটিং শুরু করার সিদ্ধান্ত নেন। তিনি ২০১৭ এশিয়ান জুনিয়র চ্যাম্পিয়নশিপে রৌপ্য পদক জিতে প্রথমবার আন্তর্জাতিক স্তরে সাফল্য অর্জন করেন। কেরালায় অনুষ্ঠিত ২০১৭ সালের জাতীয় গেমসে মনু ৯টি স্বর্ণপদক জিতেন এবং ফাইনালে ২৪২.৩ পয়েন্ট স্কোর করে একাধিক বিশ্বকাপ পদক বিজয়ী হীনা সিধুকে পরাজিত করেন এবং সিধুর ২৪০.৮ পয়েন্টের রেকর্ড ভাঙেন।

গুয়াদালাজারা, মেক্সিকোতে আন্তর্জাতিক শ্যুটিং স্পোর্টস ফেডারেশান বিশ্বকাপ অনুষ্ঠিত হয়। সেখানে মানু দু’বারের বিশ্ব চ্যাম্পিয়ন আলেজান্দ্রা জাভালা-কে হারিয়েছেন। জাভালার চূড়ান্ত পর্য্যায়ে ২৩৭.১ স্কোরের বিরুদ্ধে মানু ২৩৭.৫ স্কোর করেন। মাত্র ১৬ বছর বয়সে বিশ্বকাপে স্বর্ণ পদক জিতে, মনু বিশ্বকাপ স্বর্ণপদক বিজয়ী সর্বকনিষ্ঠ ভারতীয় হন।

আইএসএসএফ ওয়ার্ল্ড কাপে মনু ১০ মিটার এয়ার পিস্তল মিশ্র দল ইভেন্টে দ্বিতীয় স্বর্ণপদক জেতেন। তিনি মিশ্র দ্বৈত ইভেন্টটিতে ভারতীয় সহশুটার মিথারভালের সঙ্গে জুটি বেঁধে খেলেন। মনু-ওমপ্রকাশ জুটি ১০ মিটার এয়ার পিস্তলের চূড়ান্ত পর্য্যায়ে জার্মানীর সান্দ্রা ও ক্রিশ্চিয়ান রিত্‍জ জুটির বিরুদ্ধে ৪৭৬.১ পয়েন্ট স্কোর করে স্বর্ণপদক জেতেন। সান্দ্রা ও ক্রিশ্চিয়ান রিত্‍জ জুটি ৪৭৫.২ পয়েন্ট সংগ্রহ করে রুপো জেতেন।

মনু ২০১৮ কমনওয়েলথ গেমসে ৩৮৮/৪০০ পয়েন্টে মহিলা ১০ মিটার এয়ার পিস্তলের যোগ্যতা অর্জন করেন এবং ফাইনালে যোগ্যতা অর্জন করে। গোল্ড কোস্ট কমনওয়েলথ গেমসের সময় মহিলাদের ১০ মিটার এয়ার পিস্তল ইভেন্টের চূড়ান্ত রাউন্ডে, তিনি ২৪০.৯ পয়েন্টে একটি নতুন কমনওয়েলথ গেম রেকর্ড স্থাপন করে স্বর্ণপদক প্রাপ্তি নিশ্চিত করেন।

তিনি প্যারিসে অনুষ্ঠিত ২০২৪ সালের গ্রীষ্মকালীন অলিম্পিকে মহিলাদের ১০ মিটার এয়ার পিস্তলে ব্রোঞ্জ পদক পান। তিনি প্রথম ভারতীয় মহিলা হিসেবে অলিম্পিক্সের শ্যুটিংয়ে এই পদক জিতলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:ভারতীয় নারী ক্রীড়া শুটার
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় অলিম্পিক শুটার
বিষয়শ্রেণী:২০২০ গ্রীষ্মকালীন অলিম্পিকের শুটার
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২০২৪ গ্রীষ্মকালীন অলিম্পিকের শুটার
বিষয়শ্রেণী:অলিম্পিক ব্রোঞ্জপদক বিজয়ী ভারতীয়
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:হরিয়ানার নারী ক্রীড়াবিদ
বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২১শ শতাব্দীর ভারতীয় নারী ক্রীড়াবিদ
উমর হাউসাউই

**উমর ইব্রাহিম উমর উসমান হাউসাউই** (, ; জন্ম: ২৭ সেপ্টেম্বর ১৯৮৫; **উমর হাউসাউই** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

হাউসাউই ২০১৩ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৫৩ ম্যাচে ৩টি গোল করেছেন।

## প্রারম্ভিক জীবন
উমর ইব্রাহিম উমর উসমান হাউসাউই ১৯৮৫ সালের ২৭শে সেপ্টেম্বর তারিখে সৌদি আরবের মক্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## ক্লাব ফুটবল
হাউসাউই তার ফুটবল জীবনের শুরু দিকে এক অসাধারণ প্রতিভা ছিলেন। সে সময় তিনি আল শুয়ুল্লার সাথে স্বাক্ষর করেন।

২০০৯ সালে, তিনি আল শুয়ুল্লার সাথে চুক্তিবদ্ধ হন। অতঃপর তিনি আল ফায়সালির বিরুদ্ধে অভিষেক করেন। তিনি মাত্র এক বছর এই ক্লাবের হয়ে খেলার পর তিনি এই ক্লাবটি ত্যাগ করেন।

২০১০ সালে, তিনি শিরোপা জয়ের প্রত্যাশায় সৌদি পেশাদার লিগের ক্লাব আল নাসরে যোগদান করেন। ২০১৩–১৪ মৌসুমে, তিনি তার স্বপ্নের শিরোপা জয়লাভ করতে সক্ষম হয়েছিলেন। এই বছর তিনি সৌদি লিগ এবং সৌদি ক্রাউন প্রিন্স কাপ জয়লাভ করেছেন। ২০১৪–১৫ মৌসুমে, তিনি পুনরায় সৌদি পেশাদার লিগ জয়ালাভ করেন। ২০১৭ সালের ৪ঠা এপ্রিল তারিখে , কিংস কাপে আল হিলালের বিরুদ্ধে ম্যাচের পর আল নাসর হাউসাউই সম্পর্কে একটি চিকিৎসা প্রতিবেদন প্রকাশ করেছিল, যেখানে বলা হয়েছে যে তাদের রক্ষণভাগের খেলোয়াড় ওমর হাউসাউই তার হাঁটুতে সামান্য চোট পেয়েছেন, যার জন্য তাকে ৫ দিনের জন্য বিশ্রাম এবং চিকিৎসা নিতে হবে।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:সৌদি প্রথম বিভাগ লিগের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:সৌদি চতুর্থ বিভাগের খেলোয়াড়
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:আল নাসর ফুটবল ক্লাবের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার
কাডাপা বিমানবন্দর

**কাডাপা বিমানবন্দর** (আইএটিএ: সিডিপি, আইসিএও: ভিওসিপি) ভারতের অন্ধ্রপ্রদেশ রাজ্যের কাডাপা শহর (পূর্বে কদ্দপা) থেকে ১২ কিলোমিটার উত্তর-পশ্চিমে অবস্থিত। এটি ৬৬৯.৫ একর (২৭০.৯ হেক্টর) জমির উপর ছড়িয়ে আছে এবং ₹৪২ কোটি টাকা খরচে বিমানবন্দরের আধুনিকিকরণের পর ৭ জুন ২০১৩ খ্রিষ্টাব্দে ভারতীয় বেসামরিক বিমান মন্ত্রী, অশোক গজাপতি রাজু বিমানবন্দরটি উদ্বোধন করেন। বিমানবন্দরের প্রান্তীক (টার্মিনাল) ভবনটি একই সময়ে ১০০ জন যাত্রীকে পরিচালনা করতে সক্ষম এবং অ্যাপ্রনটি ৩ টি এটিআর ৭২ বিমান ধারণ করতে পারে। এয়ার পেগাসাস এয়ারলাইন্স প্রথমবারের মতো ব্যাঙ্গালোর থেকে তার উড়ান শুরু করে কাডাপার মধ্যে। কোম্পানি ঘোষণা করেছে যে এটি ব্যাঙ্গালোর থেকে কাডাপা পর্যন্ত সপ্তাহে তিনদিন উড়ান পরিচালনা করবে। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৫ তম ও ভারতের ৬৫ তম ব্যস্ত বিমানবন্দর। 

## ইতিহাস
থাম্ব|বাম|কাডাপা বিমানবন্দর টার্মিনাল
কাডাপা বিমানবন্দরটি ১৯৫৩ সালে নির্মিত হয়েছিল এবং প্রাথমিকভাবে ৩,৫০০ ফুট (১,০৬৭ মিটার) দীর্ঘ রানওয়ে ছিল। ১৯৮০-এর দশকে, বায়ুদূত হায়দ্রাবাদ থেকে কাডাপাতে উড়ান চালায়। ভারত সরকার এবং ভারতীয় বিমানবন্দর কর্তৃপক্ষ (এএআই) ২০০৭ সালের মার্চ মাসে কাডাপা এবং ওয়ারঙ্গলে বিদ্যমান বিমানবন্দরে উন্নয়ন ঘটিয়ে এটিআর ৪২ এবং এটিআর ৭২ ধরনের বিমান পরিচালনা করার জন্য একটি সমঝোতা স্মারক (এমওইউ) করে।

২০০৯ সালে, একটি নতুন ৬,৫৬২ ফুট × ১৫০ ফুট (২,০০০ মি × ৪৬ মি) দীর্ঘ রানওয়ের নির্মাণ, পরিচালনা এবং রুপান্তর (বিওটি) ₹২১ কোটি টাকা খরচে সম্পন্ন হয়েছিল। উপরন্তু, একটি ১১ কিলোমিটার দীর্ঘ বিমানবন্দরের সীমানা প্রাচীর ₹২৪ কোটি টাকা ব্যয়ের সঙ্গে নির্মিত হয়েছিল। দ্বিতীয় পর্যায়ে, এয়ার ট্রাফিক কন্ট্রোল (এটিসি) ভবন, যাত্রী টার্মিনাল, পার্কিং বে এবং অভ্যন্তরীণ সড়ক নির্মাণের ব্যয় দাঁড়ায় ₹১৩ কোটি টাকা। অন্যান্য সুযোগসুবিধার জন্য আনুমানিক ₹৮ কোটি টাকা ব্যয় করা হয়েছে।

বিমানবন্দরে নির্ধারিত বাণিজ্যিক উড়ান ৭ জুন ২০১৫ সালে চালু করা হয় যখন এয়ার প্যাগাসাস বেঙ্গালোর থেকে সাপ্তাহিক তিন দিন এটিআর ৭২ বিমান দ্বারা উড়ান চালু কর। যাইহোক, কম যাত্রী হওয়ার কারণে উড়ান বাতিল করা হয়। ২০১৬ সালের এপ্রিল মাসে ট্রুজেট কাডাপা থেকে হায়দ্রাবাদে উড়ান পরিচালনা শুরু করে এবং কয়েক মাস পর তা বাতিল করে দেয়।

কাডাপা বিমানবন্দর আঞ্চলিক বিমান সংযোগ বৃদ্ধির জন্য **উড়ান** প্রকল্পের (উড়ে দেশ কা আম নাগরিক) -এর অধীনে নির্বাচিত ৭০ টি বিমানবন্দরগুলির মধ্যে একটি। ট্রুজেটে ২০১৭ সালের সেপ্টেম্বর মাসে হায়দরাবাদে, ২০১৭ সালের নভেম্বরে চেন্নাই হয়ে মহীশূর এবং ২০১৮ সালের মার্চ মাসে বিজয়ওয়াড়ার মধ্যে উড়ান শুরু করে। এয়ার ওড়িশা ২০১৭ সালের সেপ্টেম্বর মাসে কাডাপা থেকে বেঙ্গালুরু ও চেন্নাই রুটে তাদের উড়ান পরিচালনা শুরু করতে চেয়েছিল, কিন্তু ২০১৮ সালের মার্চ মাসেও ওই রুটে ওড়ান শুরু হয়নি।

## বিমান এবং গন্তব্য

## তথ্যসূত্র

## বহিঃসংযোগ
* Cuddapah Airport at the Airports Authority of India
* 

বিষয়শ্রেণী:অন্ধ্রপ্রদেশের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:১৯৫৩-এ ভারতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৫৩-এ প্রতিষ্ঠিত বিমানবন্দর